Diari Oficial de la Generalitat Valenciana


Sumari del DOGV 8911, del 23-09-2020 (2020/7564)

RESOLUCIÓ de 17 de setembre de 2020, de la Conselleria d'Educació, Cultura i Esport, per la qual s'aprova el pla de control de les subvencions destinades a fomentar l'accés de les alumnes als ensenyaments de Formació Professional del sistema educatiu corresponents a determinats cicles formatius.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8911

Data del DOGV
:   23-09-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/7564


Data del document
:   17-09-2020

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 17 de setembre de 2020, de la Conselleria d'Educació, Cultura i Esport, per la qual s'aprova el pla de control de les subvencions destinades a fomentar l'accés de les alumnes als ensenyaments de Formació Professional del sistema educatiu corresponents a determinats cicles formatius. [2020/7564]  
La Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (DOGV 7464, 12.02.2015), disposa en l'article 165.2, lletra j, que les bases reguladores de les subvencions han de contindre el mètode de comprovació de la realització de l'activitat subvencionada a través del pla de control que corresponga.  
El mateix text legal, en l'article 169.3, disposa que el pla de control dirigit a la comprovació material de la realització fefaent de l'activitat, a l'existència de la condició o al compliment de la finalitat, l'ha d'aprovar l'òrgan concedent.  
L'Ordre 85/2016, de 20 de desembre, de la Conselleria d'Educació, Investigació, Cultura i Esport, per la qual es regulen les bases reguladores per a la concessió de subvencions amb la finalitat de fomentar l'accés de les alumnes als ensenyaments de Formació Professional del sistema educatiu corresponents a determinats cicles formatius de les famílies que integren el seu objecte (DOGV 7943, 23.12.2016), en l'article 15.1 estableix que les direccions dels centres docents comunicaran a la direcció general competent en formació professional l'incompliment total o parcial de qualssevol de les obligacions i condicions que han de complir les persones beneficiàries que cursen estudis en el centre corresponent.  
  
Considerant el que es disposa en l'article 85 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, que estableix l'obligatorietat d'elaboració d'un pla anual d'actuació per a comprovar la realització pels beneficiaris de les activitats subvencionades, i el que s'estableix en l'article 169.3 de la Llei 1/2015, de 6 de febrer, d'hisenda pública, del sector públic instrumental i de subvencions.  
  
Tenint en compte el que s'estableix en l'article 32.1 de la Llei 38/2003, de 17 de novembre, general de subvencions, que disposa que l'òrgan convocant comprovarà l'adequada justificació de la subvenció, així com el compliment de la finalitat que determinen la concessió o gaudi de la subvenció, i en l'Ordre 85/2016, de 20 de desembre, resolc:  
  
  
Primer  
Establir el pla de control per a les subvencions concedides destinades a fomentar l'accés de les alumnes als ensenyaments de Formació Professional del sistema educatiu corresponents a determinats cicles formatius, per les successives convocatòries a l'empara de l'Ordre 85/2016, de 20 de desembre, de la Conselleria d'Educació, Investigació, Cultura i Esport, per la qual es regulen les bases reguladores per a la concessió de subvencions amb la finalitat de fomentar l'accés de les alumnes als ensenyaments de Formació Professional del sistema educatiu corresponents a determinats cicles formatius de les famílies que integren el seu objecte (DOGV 7943, 23.12.2016).  
  
Segon  
Del total de beneficiàries, el control es realitzarà sobre una mostra aleatòria mínima del 20 % de beneficiàries.  
  
Tercer  
Els aspectes bàsics a controlar seran el compliment dels requisits i obligacions que determinen els articles 3 i 15 de l'Ordre 85/2016, de 20 de desembre.  
  
Quart  
Aquest pla de control es realitzarà durant l'últim trimestre del curs acadèmic per al qual es convoquen les subvencions.  
En el cas que els terminis de sol·licitud de la convocatòria siguen posteriors a la finalització del curs acadèmic per al qual es convoquen les subvencions, el control es realitzarà simultàniament a l'adjudicació.  
  
Cinqué  
El control el realitzarà la Direcció General de Formació Professional i Ensenyaments de Règim Especial comprovant administrativament l'expedient acadèmic de les persones beneficiàries seleccionades que conste en el sistema de gestió informàtica de la Conselleria d'Educació, Cultura i Esport.  
No obstant això, la Direcció General de Formació Professional i Ensenyaments de Règim Especial podrà requerir al centre docent on estiga l'expedient acadèmic de la persona beneficiària el certificat acadèmic corresponent on consten els mòduls professionals cursats, l'any acadèmic i la qualificació final.  
  
  
DISPOSICIÓ FINAL  
  
Única. Producció d'efectes  
Aquesta resolució tindrà efectes a partir de l'endemà de publicar-se en el Diari Oficial de la Generalitat Valenciana.  
  
De conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, aquest acte, que posa fi a la via administrativa, podrà ser recorregut potestativament en reposició o bé caldrà plantejar directament un recurs contenciós administratiu, en els terminis i davant els òrgans que s'indiquen a continuació:  
a) El recurs de reposició haurà d'interposar-se davant el conseller amb competències en matèria educativa en el termini d'un mes a comptar des de l'endemà de la seua publicació en el Diari Oficial de la Generalitat Valenciana.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació en el Diari Oficial de la Generalitat Valenciana.  
  
València, 17 de setembre de 2020.- El conseller de Educació, Cultura i Esport: Vicent Marzà i Ibáñez.